EUR-Lex - 61999B0326 - EL
Avis juridique important
|
61999B0326
Διάταξη του Προέδρου του Πρωτοδικείου της 7ης Απριλίου 2000.
-
Nancy Fern Olivieri κατά Επιτροπής των Ευρωπαϊκών Κοινοτήτων.
-
Διαδικασία ασφαλιστικών μέτρων - Άδεια κυκλοφορίας φαρμακευτικού προϊόντος στην αγορά - Παραδεκτό - Fumus boni juris - Επείγον - Στάθμιση των συμφερόντων.
-
Υπόθεση T-326/99 R.
Συλλογή της Νομολογίας του Δικαστηρίου 2000 σελίδα II-01985
Περίληψη
Λέξεις κλειδιά
1 Ασφαλιστικά μέτρα - Προϋποθέσεις παραδεκτού - Παραδεκτό της κύριας προσφυγής - Δεν ασκεί επιρροή - Όρια (Άρθρα 242 ΕΚ και 243 ΕΚ· Κανονισμός Διαδικασίας του Πρωτοδικείου, άρθρο 104 § 1) 2 Ασφαλιστικά μέτρα - Αναστολή εκτελέσεως - Προσωρινά μέτρα - Προϋποθέσεις χορηγήσεως - Σοβαρή και ανεπανόρθωτη ζημία - Βάρος αποδείξεως - Στάθμιση του συνόλου των επιδίκων συμφερόντων (Άρθρα 242 ΕΚ και 243 ΕΚ· Κανονισμός Διαδικασίας του Πρωτοδικείου, άρθρο 104 §§ 1 και 2) 3 Ασφαλιστικά μέτρα - Αναστολή εκτελέσεως - Προσωρινά μέτρα - Προϋποθέσεις χορηγήσεως - Επείγον - Στάθμιση των υφισταμένων συμφερόντων - Προστασία της δημοσίας υγείας - Εξέταση υπό το πρίσμα του επείγοντος - Προϋπόθεση (Άρθρα 242 ΕΚ και 243 ΕΚ· Κανονισμός Διαδικασίας του Πρωτοδικείου, άρθρο 104 §§ 1 και 2) 4 Ασφαλιστικά μέτρα - Αναστολή εκτελέσεως - Αναστολή εκτελέσεως αποφάσεως για χορήγηση αδείας κυκλοφορίας φαρμακευτικού προϋόντος - Προϋποθέσεις χορηγήσεως - Στάθμιση του συνόλου των επιδίκων συμφερόντων (Άρθρο 242 ΕΚ· Κανονισμός Διαδικασίας του Πρωτοδικείου, άρθρο 104 § 1)
Περίληψη
1 Αν και το πρόβλημα του παραδεκτού της κύριας προσφυγής δεν πρέπει κατ' αρχήν να εξετάζεται στο πλαίσιο της διαδικασίας των ασφαλιστικών μέτρων, διότι άλλως προδικάζεται η απόφαση επί της κυρίας υποθέσεως, μπορεί, εντούτοις, αν προβάλλεται ο ισχυρισμός ότι η κύρια προσφυγή στην οποία προσαρτάται η αίτηση για τη λήψη ασφαλιστικών μέτρων είναι προδήλως απαράδεκτη, να αποδειχθεί αναγκαία η διαπίστωση της υπάρξεως ορισμένων στοιχείων που καθιστούν δυνατό να συναχθεί εκ πρώτης όψεως το συμπέρασμα ότι η προσφυγή αυτή είναι παραδεκτή. (βλ. σκέψη 59) 2 Ο επείγων χαρακτήρας μιας αιτήσεως αναστολής εκτελέσεως και λήψεως προσωρινών μέτρων πρέπει να εκτιμάται σε σχέση με την ανάγκη που υφίσταται για την έκδοση προσωρινής αποφάσεως, προκειμένου να αποφευχθεί η πρόκληση σοβαρής και ανεπανόρθωτης ζημίας εις βάρος των συμφερόντων του αιτούντος. Στον διάδικο αυτό απόκειται να αποδείξει ότι δεν μπορεί να αναμείνει την έκβαση της κύριας δίκης χωρίς να υποστεί ζημία που θα έχει σοβαρές και ανεπανόρθωτες συνέπειες. Πάντως, για να εκτιμηθεί αν αποδείχθηκε η ανάγκη λήψεως του αιτηθέντος προσωρινού μέτρου, απόκειται στον δικαστή των ασφαλιστικών μέτρων να εξετάσει την προβαλλόμενη ζημία ενόψει του συνόλου των εμπλεκομένων συμφερόντων. (βλ. σκέψεις 126, 137) 3 Στο πλαίσιο μιας διαδικασίας ασφαλιστικών μέτρων, αν και η βλάβη που μπορεί να προκαλέσει η εκτέλεση της προσβαλλομένης πράξεως σε τρίτους ή στο περιβάλλον, την οποία προβάλλει ο διάδικος που ζητεί το προσωρινό μέτρο, δεν μπορεί να ληφθεί υπόψη παρά μόνο στο πλαίσιο της σταθμίσεως των υφισταμένων συμφερόντων, προκειμένου περί αιτήσεως για αναστολή εκτελέσεως μιας αποφάσεως της Επιτροπής που επιτρέπει την κυκλοφορία φαρμακευτικού προϋόντος, δεν πρέπει η προσφεύγουσα να στερηθεί τη δυνατότητα, λόγω της συγκεκριμένης θέσεώς της ως ερευνήτριας των κλινικών μελετών που περιέχονται στις εκθέσεις που επισυνάπτονται στην αίτηση αδείας, θέσεως η οποία συνεπάγεται την υπογραφή εκ μέρους της αυτών των εκθέσεων, να προβάλει, λόγω της προϋποθέσεως του επείγοντος, τον κίνδυνο για την ανθρώπινη υγεία που μπορεί να προέλθει από την έλλειψη αποτελεσματικότητας και την τοξικότητα του εγκεκριμένου φαρμάκου. (βλ. σκέψη 135) 4 Προκειμένου περί αιτήσεως αναστολής εκτελέσεως αποφάσεως της Επιτροπής που επιτρέπει την κυκλοφορία φαρμακευτικού προϋόντος, εφόσον η προσφεύγουσα δεν απέδειξε με ικανοποιητική πειστικότητα ότι η ενεργός ουσία του εν λόγω φαρμακευτικού προϋόντος δεν είναι αναγκαία, όπως θα προέκυπτε εάν υπήρχε πραγματική εναλλακτική θεραπευτική λύση ως προς τη διαθέσιμη σήμερα φαρμακευτική αγωγή, ο δικαστής των ασφαλιστικών μέτρων δεν μπορεί να υποκαταστήσει την Επιτροπή στις εκτιμήσεις της όσον αφορά τη στάθμιση των πλεονεκτημάτων και των κινδύνων που παρουσιάζει το εγκεκριμένο φαρμακευτικό προϋόν για τους ενδιαφερόμενους ασθενείς. (βλ. σκέψεις 144-145)